**Zmluva o dielo**

podľa § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: BBRSC/ /2021 číslo zhotoviteľa:

**„Opravy nadstavieb a kabín“**

***pre časť predmetu zákazky č. 1***

**vykonanie opravy kabíny IVECO Trakker v počte 4 ks**

( ďalej iba „Zmluva“ )

uzatvorená medzi týmito zmluvnými stranami:

**Objednávateľ: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri Okresného súdu Banská Bystrica, Oddiel: Sa, Vložka č.: 909/S

Štatutárny orgán: Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

Osoba oprávnená jednať

v zmluvných veciach: Mgr. Ján Havran, predseda predstavenstva

Osoby oprávnené jednať

v realizačných veciach: Ján Lehotský, vedúci dopravy

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E-mail: [sekretariat@bbrsc.sk](mailto:sekretariat@bbrsc.sk), [jan.lehotsky@bbrsc.sk](mailto:jan.lehotsky@bbrsc.sk)

(ďalej iba „**objednávateľ**“ a v príslušnom gramatickom tvare)

**Zhotoviteľ:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH :

Bankové spojenie:

IBAN:

Telefón/ fax:

E-mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare).

**Úvodné ustanovenia**

1. Táto zmluva sa uzatvára ako výsledok verejného obstarávania, realizovaného nadlimitnou zákazkou zadávanou postupom podľa § 66 ods. 7 druhá veta zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na základe ktorého objednávateľ vyhodnotil zhotoviteľom vypracovanú cenovú ponuku (ďalej len „cenová ponuka“), z hľadiska stanoveného kritéria na vyhodnotenie ponúk, ako najvýhodnejšiu na zrealizovanie zákazky **podľa časti č. 1 „Oprava kabíny IVECO Trakker v počte 4 ks“ (ďalej iba aj ako „verejné obstarávanie“ )**. Cenová ponuka s rozsahom prác a použitého materiálu tvorí neoddeliteľnú prílohu č. 1 tejto Zmluvy.
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle súťažných podmienok verejného obstarávania a na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, teda je oprávnený túto Zmluvu uzavrieť a naplniť účel Zmluvy.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie, súťažné podmienky verejného obstarávania a podmienky na vykonanie Diela uvedené v tejto Zmluve.
4. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy komplexný rozsah materiálov, prác, služieb, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.
6. Zhotoviteľ vyhlasuje a potvrdzuje, že sa v plnom rozsahu oboznámil s rozsahom a povahou diela, sú mu dostatočne známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela.

**I.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve (cenová ponuka zhotoviteľa z verejného obstarávania) a v článku II tejto Zmluvy, na svoje náklady, na svoje nebezpečenstvo riadne vykonať a objednávateľovi včas odovzdať Dielo vymedzené v  článku II. Zmluvy bez vád a nedorobkov a v  kvalite zodpovedajúcej účelu Zmluvy a predmetu zákazky.
2. Objednávateľ sa zaväzuje riadne a včas odovzdané Dielo prevziať spôsobom dohodnutým v Zmluve, zaplatiť zaň Cenu dohodnutú v článku IV. Zmluvy.

**II.**

**DIELO**

**členenie a rozsah Diela, Všeobecné požiadavky na Dielo**

1. Dielom sa na účely Zmluvy rozumie vykonanie opravy kabín vodiča 4 kusov nákladných motorových vozidiel IVECO Trakker (EČV BB398CD, BB531CD, BB397CD a BB615CD) v minimálne nasledovnom rozsahu:

* výmena/oprava poškodených dielov kabíny (podlahová časť kabíny na strane vodiča a spolujazdca)
* karosárske a lakýrnické práce
* lakovanie vymenených dielov – RAL 7021- sivá
* demontáž a montáž, oprava a zapojenie elektroinštalácie a ovládacích prvkov umiestnených na podlahe kabíny vodiča
* odskúšanie a kontrola vozidla

(ďalej článok II. ods. 1 Zmluvy iba „Dielo“ alebo „predmet opravy“),

pričom, zhotoviteľ je povinný postupovať pri vykonávaní Diela s odbornou starostlivosťou, v súlade s právnymi predpismi a technickými normami vzťahujúcimi sa k predmetu opravy i k technickým a technologickým postupom vykonávania opravy ( Diela ) platných a účinných v čase zhotovenia Diela.

Zhotoviteľ sa zaväzuje, že Dielo bude zhotovené riadne a včas, bez vád a nedorobkov a v zodpovedajúcom kvalitatívnom prevedení a na jeho zhotovenie budú použité iba nové certifikované výrobky, materiály a zariadenia a odborne spôsobilý a kvalifikovaný personál.

**III.**

MIESTO, ČAS a SPÔSOB PLNENIA,

ODOVZDÁVACIE A PREBERACIE KONANIE

1. Miestom vykonávania Diela je sídlo zhotoviteľaalebo iné miesto výkonu činností zhotoviteľa.
2. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku II. ods. 1 Zmluvyodovzdá objednávateľovi v sídle zhotoviteľa najneskôr do 90 dní odo dňa pristavenia predmetu opravy do priestorov zhotoviteľa, na základe písomného protokolu. Zhotoviteľ je povinný objednávateľom riadne pristavený predmet opravy v mieste výkonu činností zhotoviteľa prevziať za účelom vykonávania Diela.
3. **Náklady na dopravu do vzdialenosti 150 km od sídla objednávateľa znáša objednávateľ. V prípade ak je vzdialenosť sídla** alebo iného miesta výkonu činností zhotoviteľa**,** kde sa dielo zhotovuje**, väčšia ako 150 km od sídla Objednávateľa, náklady na dopravu predmetu opravy znáša v rozsahu prevyšujúcom vzdialenosť 150 km od sídla objednávateľa zhotoviteľ. Náklady na dopravu predmetu opravy v rozsahu prevyšujúcom vzdialenosť 150 km od sídla objednávateľa budú objednávateľom fakturované zhotoviteľovi samostatnou faktúrou. Fakturovaná suma nákladov bude predstavovať hodnotu 1,50 €/km bez DPH. K cene bude pripočítaná sadzba DPH v zmysle zákonných predpisov. Platobné podmienky dohodnuté v čl. IV ods. 2 a nasl. Zmluvy sa použijú na dopravné náklady primerane.**
4. Zhotovením (Vykonaním) Diela sa na účely Zmluvy rozumie včasné, bezchybné, vecne správne a úplné dokončenie Diela (každej jeho jednotlivej časti členenej v zmysle čl. II. ods. 1 Zmluvy) podľa podmienok dohodnutých v Zmluve, súťažných podmienok verejného obstarávania, uvedených v prílohe č. 1 k Zmluve a jeho odovzdanie a protokolárne prevzatie objednávateľom. Za objednávateľa je oprávneným a povinným zamestnancom k plneniu predmetu zmluvy (vo veciach realizačných) vedúci dopravy.
5. Dielo je zhotoviteľ povinný vykonať v súlade s technologickými postupmi prác kladenými na predmet činnosti, v súlade s platnými technickými normami, platnými všeobecne záväznými právnymi predpismi, a to všetko tak, aby bol predmet opravy po jej vykonaní plne funkčný a spôsobilý prevádzky a účelu, na ktorý je určený.
6. Materiál a iné potrebné veci k vykonaniu diela si zabezpečí zhotoviteľ, pričom tieto sú zahrnuté v cene Diela a ich zoznam je uvedený v prílohe č. 1 k Zmluve.
7. Dielo po jeho ukončení podlieha preberaciemu konaniu, v sídle zhotoviteľa v termíne vzájomne vopred dohodnutom medzi objednávateľom a zhotoviteľom. Ak sa zmluvné strany nedohodnú na čase konania preberacieho konania inak, uskutoční sa preberacie konanie v posledný deň lehoty pre vykonanie Diela. V posledný deň lehoty na vykonanie Diela musí byť predmet opravy pripravený k odskúšaniu a prevzatiu objednávateľom v rámci preberacieho konania.
8. Účelom preberacieho konania je preveriť dohodnutým spôsobom, inak spôsobom obvyklým a primeraným povahe Diela, či Dielo svojimi vlastnosťami zodpovedá Špecifikácii a ostatným požiadavkám v zmysle Zmluvy.
9. Preberací protokol podpíšu osoby oprávnené konať vo veciach realizačných za každú zo zmluvných strán. Za deň vykonania a odovzdania Diela sa považuje deň uvedený v preberacom protokole ako deň podpisu objednávateľa - osoby oprávnenej za objednávateľa rokovať vo veciach realizačných.
10. Povinnými obsahovými náležitosťami Protokolu sú:

* údaje o zhotoviteľovi a objednávateľovi,
* názov zákazky, číslo Zmluvy,
* popis vykonaných činností s uvedením jednotkovej ceny za každú z činností zvlášť a rozsah ( množstvo ) činností, popis a množstvo dodaného materiálu,
* celkovú cenu za vykonané činnosti a dodané materiály,
* cena Diela podľa Zmluvy resp. cenovej ponuky zhotoviteľa,
* prehlásenie objednávateľa, či Dielo preberá alebo nepreberá,
* údaj o odskúšaní predmetu opravy ( miesto, čas, spôsob a záver odskúšania ),
* prípadne zoznam chýb a nedorobkov a lehoty ich odstránenia.

1. Riadnym odovzdaním Diela tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela, prechádza na objednávateľa nebezpečenstvo vzniku škody na Diele. Za poškodenie, stratu alebo zničenie Diela ( vozidla ako celku ) alebo jeho časti zodpovedá zhotoviteľ až do času riadneho odovzdania Diela objednávateľovi.
2. Zmluvné strany sa dohodli, že pre prípad porušenia povinností zhotoviteľa:
   * prevziať predmet opravy v mieste výkonu činností podľa podmienok v článku III ods. 2 druhá veta Zmluvy za každý začatý deň omeškania
   * vykonať Dielo ( príslušnú časť Diela ) riadne ( bez vád a nedorobkov ) alebo
   * riadne alebo včas odstrániť vady a nedorobky na Diele ( na príslušnej časti Diela ), ktoré sú uvedené v Protokole o odovzdaní a prevzatí Diela a to za každý deň omeškania s odstránením jednotlivej vady alebo nedorobku zvlášť, alebo
   * riadne a včas odstrániť vady uplatnené objednávateľom v záručnej dobe a  to za každý deň omeškania s odstránením reklamovanej vady nad rámec 30 dní odo dňa reklamácie alebo
   * ak je vada neodstrániteľná a neodstrániteľnosť vady je alebo bola zapríčinená zhotoviteľom,

je zhotoviteľ povinný zaplatiť objednávateľovi zmluvnú pokutu vo výške 250 € za každý začatý deň omeškania s plnením povinnosti ku každému predmetu opravy zvlášť a za každé jednotlivé porušenie povinností uvedených v tomto ods. 11 článku III. Zmluvy zvlášť.

1. Zmluvné strany sa dohodli, že v prípade porušenia povinnosti zhotoviteľa odovzdať riadne vykonané Dielo včas má objednávateľ právo na zmluvnú pokutu dohodnutú vo výške 200 € za každý aj začatý deň omeškania za každý predmet opravy zvlášť.
2. Zmluvné strany považujú výšku dohodnutých zmluvných pokút uvedených v ods. 11 a 12 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a cenu Diela, na ktoré okolnosti vzali zreteľ pri uzatváraní zmluvy.
3. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú zmluvná pokuta zabezpečuje.

IV.

CENA A PLATOBNÉ PODMIENKY

1. Cena za vykonanie a odovzdanie Diela je dohodnutá na základe Špecifikácie ceny z ponuky zhotoviteľa ako uchádzača do verejného obstarávania, ktorá tvorí Prílohu č. 1 k Zmluve ( ďalej iba „cena Diela“ ). Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vykonanie Diela, dodané materiály a iné zhotoviteľom vynaložené náklady.

Cena Diela predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: .....................................................Eur, ......./100 ) s DPH.**

1. Podkladom pre úhradu ceny Diela je faktúra vystavená zhotoviteľom až po riadnom odovzdaní a prevzatí Diela objednávateľom. Na účely fakturácie sa za deň dodania Diela považuje deň podpísania Protokolu o odovzdaní a prevzatí Diela oprávnenou osobou objednávateľa ( osobou oprávnenou rokovať vo veciach realizačných ). Zhotoviteľovi bude uhradená cena Diela iba v rozsahu skutočne vykonaných prác a dodaných materiálov. Zhotoviteľ je povinný fakturovať (účtovať) cenu Diela overiteľným spôsobom. Neoddeliteľnou súčasťou faktúry musí byť dodací list členený podľa nákladov na práce a dodaný materiál podľa položiek.
2. Preddavky sa neposkytujú vôbec.
3. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
4. Splatnosť faktúry je 30 dní odo dňa doporučeného doručenia faktúry do podateľne objednávateľa.
5. Jednotlivé faktúry musia obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí Diela, objednávateľ je oprávnený vrátiť faktúru zhotoviteľovi na doplnenie. Vrátením faktúry sa preruší splatnosť faktúry a nová lehota splatnosti začína plynúť od doručenia novej faktúry so všetkými náležitosťami. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa ako uchádzača do verejného obstarávania, inak ide o dôvod na vrátenie faktúry.
6. Faktúra sa považuje za zaplatenú dňom pripísania úhrady na účet zhotoviteľa.
7. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
8. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa, čas uzavierania Zmluvy a cenu Diela, na ktoré skutočnosti vopred prihliadli.
9. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.

V.

ZODPOVEDNOSŤ ZHOTOVITEĽA

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, zákonne a vecne správne, za dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, technických noriem, podmienok dohodnutých v Zmluve a Prílohe č. 1 k Zmluve, podkladov z verejného obstarávania, požiadaviek a pokynov objednávateľa.
2. Zhotovitel’ zodpovedá za to, že Dielo ( každá jeho časť ) je zhotovené v najvyššej kvalite podľa požiadaviek Zmluvy a že tieto vlastnosti bude mať počas plynutia záručnej doby.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
4. Záručná doba na dodané práce je 12 mesiacov a na dodané a zabudované materiály je 24 mesiacov a začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí Diela).
5. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
6. Dielo má vady, ak Dielo alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
7. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
8. Ak počas plynutia záručnej doby vyjde najavo vada Diela alebo jeho časti, alebo nedorobok, porucha funkčnosti alebo iná závada najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela zmluvné strany sa dohodli, že ide o vadu Diela s tým, že zhotoviteľ je povinný vadu Diela, jeho časti, nedorobok alebo inú poruchu funkčnosti bezodplatne opraviť/vymeniť v lehote primeranej zistenej vade a určenej objednávateľom, najneskôr však do 30 dní odo dňa výzvy objednávateľa na odstránenie vady. Vylúčené sú však opravy súčastí Diela poškodených v dôsledku abnormného opotrebovania z dôvodu nesprávneho používania obsluhou objednávateľa alebo nedodržaním návodu na obsluhu a údržbu dodaného zhotoviteľom. Zhotoviteľ tiež nenesie žiadnu zodpovednosť za poruchy, ktoré boli spôsobené neodbornou prevádzkou, obsluhou a údržbou objednávateľa.
9. Ak zhotoviteľ vadu včas neodstráni, je objednávateľ oprávnený žiadať primeranú zľavu z ceny Diela, alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa.
10. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
11. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.

**VI.**

**OSTATNÉ ZMLUVNÉ DOJEDNANIA**

1. Zmluvné strany môžu pristúpiť na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**VII.**

**Odstúpenie od zmluvy**

1. Počas samotného zhotovovania Diela je objednávateľ, pokiaľ v tejto zmluve nie je výslovne uvedené niečo iné, oprávnený od zmluvy odstúpiť titulom jej podstatného porušenia najmä v prípade, že:

* zhotoviteľ bez existencie objektívneho dôvodu odmietne prevziať nadstavbu za účelom opravy alebo je v omeškaní viac ako 3 dni s jej prevzatím za účelom opravy,
* zhotoviteľ je v omeškaní s riadnym zhotovovaním Diela resp. jeho časti oproti termínu odovzdania Diela dohodnutého v Zmluve o viac ako 15 dní,
* zhotoviteľ nezhotovuje Dielo s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 3 dňovú lehotu,
* objednávateľom oznámená vada je neodstrániteľná alebo
* zhotoviteľ v dôsledku svojej platobnej neschopnosti zastaví svoje platby svojim subdodávateľom, alebo je v konkurznom konaní, alebo je v likvidácii, alebo je z iných okolností zrejmé, že zhotoviteľ nebude schopný zrealizovať dielo včas a/alebo riadne.

1. Zmluvné strany sa dohodli, že v prípade, ak objednávateľ odstúpi od tejto zmluvy z dôvodov podľa ods. 1 tohto článku alebo z iných dôvodov zapríčinených zhotoviteľom ešte pred odovzdaním Diela, nemá v zásade zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli v súvislosti s už vykonanou časťou Diela, ak sa zmluvné strany nedohodnú inak.
2. Zhotoviteľ môže odstúpiť od tejto zmluvy titulom jej podstatného porušenia v prípadoch, ak objednávateľ neuhradí riadne a včas faktúru vystavenú zhotoviteľom v súlade so všetkými  podmienkami zmluvy.
3. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo zmluvy. Ak dôjde k odstúpeniu od zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k zabudovaným zariadeniam, materiálom, výrobkom, ktoré sú už súčasťou vozidla tvoriaceho predmet opravy a to za obvyklú cenu primeranú opotrebeniu a stavu týchto vecí.
4. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
5. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
6. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve.
7. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
8. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VIII.**

**Subdodávatelia a register partnerov verejného sektora**

1. Zhotoviteľ nesmie Predmet kúpy ako celok odovzdať na dodanie inému subjektu. Časť Predmetu kúpy môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Zhotoviteľ predkladá v Prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Zhotoviteľ povinný písomne vopred oznámiť Objednávateľovi akúkoľvek zmenu údajov o subdodávateľovi.
2. Súhlas objednávateľa s dodaním časti Predmetu kúpy prostredníctvom subdodávateľa nezbavuje Zhotoviteľa povinnosti a zodpovednosti za činnosti subdodávateľa.
3. Zhotoviteľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Zhotoviteľ povinný plniť v prípade subdodávateľov, ktorí mu dodávajú tovary.
4. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe tejto Zmluvy výlučne na základe dodatku k tejto Zmluve.
5. Objednávateľ v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Zhotoviteľ navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Zhotoviteľ je povinný najneskôr 5 dní pred tým ako má nastať zmena subdodávateľa, objednávateľovi doručiť písomné oznámenie o zmene subdodávateľa, ktoré bude obsahovať minimálne:

* podiel na Predmete kúpy, ktorý má subdodávateľ dodať,
* Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
* čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Zhotoviteľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Zhotoviteľ nebude postupovať v zmysle ustanovení tohto odseku, objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu tejto Zmluvy tým nie je dotknutá.

1. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety objednávateľ je oprávnený písomne požiadať Zhotoviteľa o jeho nahradenie. Zhotoviteľ je povinný do 5 dní od doručenia žiadosti podľa predchádzajúcej vety predložiť objednávateľovi návrh nového subdodávateľa.
2. Využitím subdodávateľa pri plnení Predmetu zmluvy nie je dotknutá zodpovednosť Zhotoviteľa za plnenie Zmluvy (§ 41 ods. 8 Zákona o verejnom obstarávaní).
3. Ak došlo k výmazu subdodávateľa z registra partnerov verejného sektora, je Zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.

# **IX.**

# **Pandémia**

1. Zmluvné strany sa vzájomne dohodli a prehlasujú, že vyhlásenie mimoriadnej situácie alebo núdzového stavu v Slovenskej republike a/alebo prijaté opatrenia súvisiace s pandémiou ochorenia COVID – 19 vrátane opatrení štátu, ich účinkov a iných skutočností a udalostí s tým spojených alebo v čase uzavierania Zmluvy predvídateľných, ktoré existujú v čase uzavierania Zmluvy v Slovenskej republike (ďalej spolu iba „pandémia“) nie sú v zmysle tejto Zmluvy bez ďalšieho považované za vyššiu moc.
2. Posúdenie otázky, či skutočne nastal prípad zásahu vyššej moci v dôsledku pandémie a aké dôsledky vyvolal, bude po uzavretí Zmluvy závisieť od konkrétneho prípadu, ktorý bude musieť povinná strana okrem samotnej pandémie preukázať druhej zmluvnej strane v spojení s ďalším účinkom alebo dôsledkom pandémie, nakoľko v súčasnosti sú už ohrozenie koronavírusom, pandémia a s tým spojené komplikácie (najmä účinky jednotlivých opatrení a reštrikcií) predvídateľné. Preukázaním vyššej moci v dôsledku pandémie v konkrétnom prípade nezaniká omeškanie povinnej strany, avšak povinná strana sa zbaví zodpovednosti za omeškanie a nenastanú právne následky omeškania. Dôkazné bremeno je na strane, ktorá sa na vyššiu moc odvoláva.
3. Zmluvné strany sa zároveň dohodli, že zásah vyššej moci (pandémie) spôsobuje zánik záväzku uvedeného v tejto Zmluve v dôsledku dodatočnej nemožnosti plnenia ak je súčasne preukázané, že
4. ide o mimoriadnu, nezavinenú, nepredvídateľnú a neodvrátiteľnú okolnosť/okolnosti počas pandémie, v dôsledku čoho
5. nemožnosť plnenia nastala až po uzavretí zmluvy (t. j. musí ísť o následnú nemožnosť) a
6. nemožnosť plnenia je objektívna (nezávislá od vôle povinnej strany), nesmie byť spôsobená iba individuálnou neschopnosťou povinnej strany/jej subdodávateľa plniť a
7. ide o trvalú nemožnosť plniť.
8. Na základe splnenia podmienok ods. 3 tohto článku Zmluvy pri dodatočnej nemožnosti plnenia pôjde o nemožnosť poskytnúť plnenie ani za sťažených podmienok, ani s pomocou inej osoby, iba s vynaložením väčších nákladov ani po dohodnutom čase.
9. Ak ide o plnenie nemožné iba po určitý čas (napr. choroba a/alebo povinná karanténa povinnej strany alebo jej subdodávateľa, preukázateľný zákaz výkonu činnosti zo strany štátu u povinnej strany alebo jej subdodávateľa), nejde o dodatočnú nemožnosť plnenia podľa tejto Zmluvy a povinná strana sa nesplnením záväzku dostáva do omeškania. Posúdenie otázky, či ide o trvalú alebo dočasnú nemožnosť plnenia v dôsledku pandémie bude po uzavretí Zmluvy závisieť od konkrétneho prípadu. Dôkazné bremeno je v prípade nemožnosti plnenia na strane povinnej strany (porušujúcej strany).
10. Zmluvné strany zhodne prehlasujú, že pandémia pre plnenie tejto Zmluvy má iba dočasný charakter.
11. Porušujúca strana zodpovedá za škodu, ktorá druhej zmluvnej strane vznikne v dôsledku pandémie. Existencia a preukázanie liberačných dôvodov porušujúcou stranou nemá vplyv na povinnosť platiť zmluvnú pokutu.
12. P**orušujúca strana je povinná bezodkladne informovať druhú stranu** o povahe okolnosti, ktorá jej bráni v splnení záväzku a o jej dôsledkoch. V prípade nesplnenia oznamovacej povinnosti vzniká druhej zmluvnej strane nárok na náhradu škody.
13. Ak nejde o nemožnosť plnenia a porušenie záväzku povinnej strany nespadá ani pod okolnosti predpokladané v Zmluve, neplnením záväzku sa povinná strana (porušujúca strana) dostáva do omeškania.
14. V prípade omeškania povinnej strany s plnením **peňažného záväzku** má druhá zmluvná strana nárok na úroky z omeškania vo výške stanovenej v príslušnom nariadení vlády SR a nárok na úhradu paušálnych nákladov spojených s uplatnením pohľadávky.
15. Ak ide o omeškanie s plnením **nepeňažného záväzku** (najmä s odovzdaním Predmetu kúpy, prevzatím veci na opravu, vrátením veci), prechádza na povinnú stranu po dobu omeškania nebezpečenstvo škody na veci, ak toto nebezpečenstvo neznášala už predtým a to bez ohľadu na dôvody omeškania.

**X.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán a iba v súlade s § 18 ZVO. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre každú zmluvnú stranu po jednom vyhotovení.
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zhotoviteľ vyhlasuje, že súhlasí s podmienkami verejného obstarávania určenými Objednávateľom. Zhotoviteľ nie je oprávnený požadovať od Objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky námietky alebo nedostatky v zadaní a podkladoch verejného obstarávania namietal alebo oznámil Objednávateľovi pred podaním svojej ponuky.
6. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
7. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
8. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
9. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
10. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
11. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd SR.
12. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
13. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
14. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
15. Neoddeliteľnou súčasťou tejto Zmluvy sú:

Príloha č. 1 - Špecifikácia ceny z ponuky zhotoviteľa/Návrh na plnenie kritéria

Príloha č. 2 - Zoznam subdodávateľov

V Banskej Bystrici dňa: V  dňa:

**Za objednávateľa: Za zhotoviteľa:**

............................................................. .............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

**.............................................................**

**Mgr. Nikoleta Oktavcová**

podpredseda predstavenstva

Banskobystrickej regionálnej správy ciest, a.s.